OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 329/16/5511	Žilina  10.08.2016
EEČ: 2-43-253-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie
a
poškodenými:  
1.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX XXXXX 
2.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX 
3.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 400 € 
Suma odovzdaná štátu na peňažnú pomoc obetiam trestnej činnosti: 100 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Žilina pod spisovou značkou ORP-99/DI-ZA-2016.

na tom skutkovom základe, že: 
Dňa 18.03.2016 v čase o 14:50 hod. viedol osobné motorové vozidlo zn. Škoda Octávia, ev.č.  XXXXX, po Závodskej ceste v Žiline v smere jazdy od Bánovej do centra mesta, pričom z dôvodu nevenovania sa plne vedeniu vozidla a sledovaniu situácie v cestnej premávke nedodržal dostatočnú vzdialenosť za pred ním idúcim vozidlom, v dôsledku čoho narazil prednou časťou do zadnej časti v tom istom smere idúceho osobného motorového vozidla zn. Škoda Fabia, ev.č. XXXXX, ktoré viedla XXXXX, ktorej vozidlo bolo nárazom odhodené do pred ňou v tom istom smere idúceho osobného motorového vozidla, následkom čoho došlo k stretu prednou časťou vozidla Škoda Fabia so zadnou časťou vozidla zn. Fiat Punto, ev.č. XXXXX, ktoré viedla XXXXX v tom istom smere jazdy, pričom pri dopravnej nehode utrpela XXXXX zranenia – podvrtnutie krčnej chrbtice a pomliaždenie hrudnej steny ťažšieho stupňa, ktoré si vyžiadali dobu liečenia v trvaní 2 – 3 týždňov, pričom XXXXX svojim konaním porušil ustanovenie § 4 ods. 1 písm. c), § 17 ods. 1 Zákona č. 8/2009 Z.z. o cestnej premávke.

Odôvodnenie:
Poverený príslušník OR PZ, ODI Žilina uznesením sp. zn. ČVS:ORP-99/DI-ZA-2016 zo dňa 03.05.2016 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zák. na vyššie uvedenom skutkovom základe. 

	Po skončení skráteného vyšetrovania mi poverený príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline, sa obv. XXXXX ku spáchaniu činu, ktorý sa mu kladie za vinu, priznal a vyhlásil, že  spáchal skutok, za ktorý je stíhaný. 

Poškodená XXXXX uviedla, že súhlasí so zmierom, pričom v súvislosti s uvedeným trestným činom požaduje uhradiť spôsobenú škodu vo výške 400,-Eur na číslo účtu, ktoré uviedla obvinenému. Poškodená vyhlásila, že dodržaním tejto dohody sú jej nároky vo vzťahu k obvinenému v súvislosti s náhradou škody v celom rozsahu uspokojené.

Poškodená XXXXX uviedla, že súhlasí so zmierom, pričom pri dopravnej nehode neutrpela žiadne zranenia a hmotná škoda, ktorá jej vznikla poškodením vozidla bola v plnom rozsahu uhradená a od obvineného nežiada inú náhradu škody. Poškodená vyhlásila, že dodržaním tejto dohody sú jej nároky vo vzťahu k obvinenému v súvislosti s náhradou škody v celom rozsahu uspokojené.
Poškodený XXXXX uviedol, že súhlasí so zmierom, pričom škodu, ktorú spôsobil XXXXX na jeho vozidle Škoda Octávia mu obvinený v plnom rozsahu odstránil a nežiada preto o žiadnu inú náhradu škody. Poškodený vyhlásil, že dodržaním tejto dohody sú jeho nároky vo vzťahu k obvinenému v súvislosti s náhradou škody v celom rozsahu uspokojené.

Súčasťou záverečnej správy z mediácie je aj fotokópia platobného príkazu na úhradu vystaveného Slovenskou sporiteľňou, a.s., z ktorého vyplýva, že obvinený XXXXX dňa 14.07.2016 zaslal na účet, ktorý mu uviedla poškodená XXXXX, sumu 400,-Eur.

	Skutočnosť uzavretia zmieru medzi obvineným XXXXX a poškodenými XXXXX, XXXXX a XXXXX je zrejmá z písomného zmieru uzatvoreného dňa 22.07.2016 v kancelárii probačnej a mediačnej úradníčky Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX nemá v odpise z registra trestov GP SR žiadny záznam a taktiež nemá žiadny záznam v Ústrednej evidencii priestupkov MV SR. 

	Obvinený XXXXX zložil dňa 26.07.2016 na účet Krajskej prokuratúry v Žiline č. 7000231396/8180, vedenom v štátnej pokladnici sumu vo výške 100,-Eur. 

	V rámci zmieru uzatvoreného medzi obvineným a poškodenými zo dňa 22.07.2016 bolo stanovené, že celá suma 100,-Eur bude určená štátu na peňažnú pomoc poškodeným podľa osobitného zákona.

	Za prečin ublíženia na zdraví podľa § 158 Tr. zák. dovoľuje Trestný zákon uložiť trest odňatia slobody až na 1 rok.

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, nahradil poškodeným nimi požadovanú škodu, zložil na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvineného a na  jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sám obvinený ako i poškodení udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu nie je prípustná sťažnosť. 

JUDr. Ľuboš Kríž 
prokurátor